Errege-erreginen Kapera (Granada)

Granadako Errege-erreginen Kapera (gaztelaniaz, Capilla Real) Andaluziako Granada hirian dagoen mausoleo bat da. Granadako katedralari atxikitako eraikina da, katedralaren gurutzaduraren hegoaldeko atariaren parean dago. Era berean, eraikinak bere parte bereizgarri propioak ditu, hala nola sakristia (museo erakustoki baten eran erabilia 20. mendetik), eta lonja bat, 1518an amaitua.

 Historia 
Errege-erregina Katolikoen aginduz (Fernando Aragoikoa eta Elisabet Gaztelakoa) eraiki zen, musulmanen gaineko garaipenik handiena erdietsi zuten hirian lurperatuak izan nahi zutelako. Izan ere, Granada hartzeak amaiera eman zion musulmanen presentziari Espainian 1492an. Enrique Egasi eman zioten kapera eraikitzeko ardura. Kapera 1506 eta 1521 artean eraiki zen.

Hain zuzen ere, han da Errege-erregina Katolikoen hilobia, eskultura bikoitzak, zenotafioak baino ez direnak, hilkutxak kaperaren azpi-azpian dagoen kripta batean baitaude.

 Ondasun nabarmenak 
Beste pieza nabarmen batzuk dira erretaula nagusia (Felipe Bigarnyk egina), eta erreja. 

Museo gisa erabilitako partea ikus daiteke urregintza bilduma bat (Elisabet erreginaren koroa eta zetroa barne), eta zenbait lan interesgarri margolari hauenak: Pedro Berruguete, Hans Memling, Bartolomé Bermejo, Rogier van der Weyden, Dierick Bouts eta Sandro Botticelli. 

 Iruditegia 

Margolan nabarmenak:

 Erreferentziak 

 Kanpo estekak 

Kategoria:Granadako monumentuak
Kategoria:Espainiako kaperak
Kategoria:Wikidatako koordenatuak dituzten artikuluak
Kategoria:Granadako katedrala
Kategoria:Errege-erregina Katolikoak